32006D0166
L 057/13
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 21 декември 2005 година
за сключване на Допълнителния протокол към Споразумението за търговия, развитие и сътрудничество между Европейската общност и нейните държави-членки, от една страна, и Южноафриканската република, от друга, за да се вземе предвид присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз
(2006/166/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 310, във връзка с член 300, параграф 2, буква а), второ изречение и член 300, параграф 3 от него,
като взе предвид Акта за присъединяване от 2003 г., и по-специално член 6, параграф 2 от него,
като взе предвид предложението на Комисията,
като взе предвид съгласието на Европейския парламент (1),
като има предвид, че:
(1)
Допълнителният протокол към Споразумението за търговия, развитие и сътрудничество между Европейската общност и нейните държави-членки, от една страна, и Южноафриканската република, от друга, за да се вземе предвид присъединяването на десетте държави-членки към Европейския съюз, бе подписан от името на Общността и на нейните държави-членки на 25 юни 2005 г. съгласно Решение 2005/206/ЕО на Съвета (2).
(2)
До влизането му в сила, допълнителният протокол се прилага временно от 1 май 2004 г.
(3)
Допълнителният протокол следва да бъде сключен,
РЕШИ:
Член 1
Допълнителният протокол към Споразумението за търговия, развитие и сътрудничество между Европейската общност и нейните държави-членки, от една страна, и Южноафриканската република, от друга, за да се вземе предвид присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз се одобрява от името на Общността и на нейните държави-членки.
Текстът на допълнителния протокол (3) е приложен към настоящото решение.
Член 2
Председателят на Съвета извършва нотификацията по член 9, параграф 2 от допълнителния протокол, от името на Общността и на нейните държави-членки.
Съставено в Брюксел на 21 декември 2005 година.